**Referat – Eliteudvalgsmøde**

**Sted:** Idrættens Hus, Parasport Danmark mødelokale

**Dato:** Onsdag den 12. august 2020 kl. 16.00 – 20.30

**Deltagere:** Even Falk Magnussen, Peter Lund Andersen, Ole Brynaa Solkær, Mads Baulund, Svenn Folkmann, Jonas Schmidt Christensen og Michael Møllgaard Nielsen

**Afbud:** -

**Dagsorden:**

1. Godkendelse og opfølgning på referat

* *Dagsorden godkendt. Opfølgning under de enkelte punkter.*

1. Repræsentantskabsmøde, lørdag den 29. august i Kolding.

* Gennemgang af EU-beretning – herunder mundtlig beretning
* *Repræsentantskabsmøde afvikles hvert andet år – og derfor tages der udgangspunkt i de skriftlige beretninger fra 2018 og 2019, ligesom det er oplagt i den mundtlige beretning at bevæge sig ind i 2020, herunder COVID-19 og de udfordringer og konsekvenser, som det har haft for vores atleter, trænere og ledere i forhold til et udsat PL og træning m.m.*
* Valg til Eliteudvalg, øvrige punkter på dagsorden m.m.
* *Even opstiller til Bestyrelsen i forbindelse med den vakante plads som Stig Person efterlader. Stanis Elsborg, tidligere landstræner i goalball, opstiller til den ledig plads i Eliteudvalget, som Svenn efterlader, idet han opstiller til formand for Eliteudvalget. Hverken Ole eller Stanis har mulighed for at deltage på Repræsentantskabsmødet.*

1. Talentstrategi

* Orientering og drøftelse
* *Udkast til talentstrategi blev drøftet – et udkast som er drøftet med relevante ansatte i PD og har et overordnet fokus på at skabe attraktive ungdomsmiljøer i en række udvalgte idrætter. I drøftelsen var der fokus på vigtigheden af ungdomsmiljøer i forhold til rekruttering og fastholdelse. Dygtige træner med en indsigt, som også kan se sig ind i, at svært handicappede er en del af dette tilbud. Antal idrætter og hvilke er også en essentiel del af strategien.*

*Elitestaben tager input med i det videre forløb, som indebærer et fællesmøde mellem Bredde- og Eliteudvalg. Breddeudvalget har indtil dags dato støttet UAF med årligt kr. 200.000, og Eliteudvalget er parat til noget lignende, således at der vil være en samlet økonomi, som kan sikre fremdrift og udvikling.*

1. Ernæringspolitik og vejledning
   * Orientering og drøftelse
   * *Udkast til en ny udgave af PD-ernæringspolitik blev taget til efterretning. Ernæringspolitikken er en del af et samarbejde med Team Danmark – og den skal nu ud og ”leve” i målgruppen i form af oplæg på eks. PSA, ”let læs udgaver” etc.*
2. Sammen om fair parasport 2020 – 2024
   * Orientering og drøftelse
   * *”Fair Parasport” afløser PD klassifikationsstrategi og antidoping politik og beskriver og vejleder ansatte, atleter, trænere/ledere og øvrige frivillige på antidoping- og klassifikationsområdet. Mere konkret kan man sige, at det afspejler, hvad vi som forbund mener på klassifikations- og antidopingområdet.*
3. Team Danmark
   * Udviklings- og resultatstrategi – orientering
   * *Vi har valgt at skubbe en endelig udviklings- og resultatstrategi til februar/marts 2021. Flere andre specialforbund har valgt noget lignende, idet der også skal afleveres TD 2021 ansøgning i efteråret 2020. Et længere aftræk giver i sagens natur også en mulighed for et bedre slutprodukt. I første omgang har vi søgt international inspiration fra primært Irland, Australien og New Zealand, hvor en kortlægning af medaljer til PL m.m. har sat fokus på de nævnte lande.*
4. Corona og indvirkning på vores idrætter

* Orientering
* *Generelt har alle atleter, trænere og ledere forstået at håndtere de private og sportslige udfordringer, som der har været i forbindelse med COVID 19. Hvor der har været udfordringer bl.a. i forhold til at kunne genoptage uddannelse, har vi eks. kunnet trække på Team Danmark.*

*Nogle af vores atleter har et handicap, som gør dem særligt sårbare i forhold til corona-smitte – og derfor har vi PD udviklet en række vejledninger til de forskellige idrætter, hvordan de forholder sig til træning, konkurrence m.m.*

1. PL 2020 og PL 2022

* Orientering
* *Dato for PL 2020 er nu lagt fast til 24. august til 5. september 2021. Det har ikke været aktuelt at afholde stabsmøder mellem TD, DIF og PD p.t. omkring planlægning og afvikling af PL. Flere DIF PL- medarbejdere har p.t. også et fokus på COVID 19 puljer, rådgivning m.m.*

*PL 2022 vil også foregåi et samarbejde med DIF, men det er kun sporadisk, hvor meget vi sammen har taget hul på dette arbejde, bl.a. fordi det er marginalt, hvad der kommer af info fra Beijing-arrangørerne og IPC.*

*For Parasport Danmark er det vigtigt at vi er repræsenteret til Vinter PL – dog uden at falde igennem.*

1. Eliteidrætter

* Orientering
* *Det internationale aktivitetsniveau i forhold til stævner og konkurrencer er stort set ikke eksisterende, herunder mulighed for træningslejre i andre lande – og der er løbende stævnetilbud som bliver udsat til 2021.*

*Nationalt er vi langsomt i gang med træningssamlinger, som giver rigtig god mening i en tid med manglende social kontakt, ligesom eks. atletik og dressur har eller afvikler nationale mesterskaber.*

*Fokus har således været på at give set up omkring de enkelte idrætter et ”serviceeftersyn”. Anders Dehlholm, landstræner i atletik, er således ansat på fuld tid, hvor en anden hovedopgave bliver at udvikle et elitetilbud for udviklingshæmmede i PL idrætterne atletik, bordtennis og svømning. I rugby er tidligere assisterende landstræner, amerikanske Steve Pate blevet erstattet af Thor Johannesen, tidligere landstræner og landsholdsspiller, ligesom der er kommet ny sportspsykolog, Adam Blicher.*

1. Eventuelt
   * *Mads orienterede om den dialog som IPC har ønsket med atleterne i forhold til den såkaldte ”Rule 50” – en dialog som bunder i et ønske om at forstå atleterne, men også et ønske om at forklare baggrund for ”Rule 50” m.m.*
   * *Michael orienterede fra møde mellem DIF, TD og specialforbund omkring revision af Lov om eliteidræt og input til denne, hvor TD og DIF har mulighed for at give input. PD var repræsenteret ved John Petersson, formand, Niels Christiansen, direktør og Michael.*